Masakro en la Kerĉa politeknika kolegio

La Masakro en la Kerĉa politeknika kolegio okazis la  en Kerĉo (Krimeo, Rusio/Ukrainio)Krimeo estas la teritorio pridiskutata inter Ukrainio kaj Rusio post la politika krizo en Krimeo (2014), sed de facto regata de Rusio.. Lernanto de la kolegio Vladislav Roslakov eksplodigis bombon kaj poste ekpafis kontraŭ hazarde renkontataj gelernantoj kaj personaro. Poste li pafmortigis sin en biblioteko de la kolegio. Pereis 19 (inkluzive mortintajn en hospitalo) kaj estis vunditaj 54 homoj. 35 homoj estis enhospitaligitaj, inkluzive 8 en grava stato.

La eksplodo okazis je 11:55, fine de granda paŭzo post la dua leciono, kiu dauras de 11:40 ĝis 12:10. Unu el lernantoj atestis, ke okazis tri eksplodoj: la unua — en lerneja kantino, la dua — apud aliaj korpusoj, la tria — apud la plej fora korpuso, kie li mem troviĝis. Tuj poste komenciĝis pafado. Antaŭ 3-4 semajnoj en la kolegio estis instalita metalodetektilo ĉe la enirejo, sed la lernantoj diris, ke ĝi ofte alarmis kaj estis facile ĉirkaŭiri tiun kontroladon. Ambulanco venis post 10-15 minutoj. Alia lernantino atestis aŭdi kelkajn eksplodojn kaj pafadon en malsamaj lokoj samtempe. Aliaj lernantoj rememoras ke

Al la kolegio venis pli ol 200 militistoj kaj pli ol 10 pezaj teknikaĵoj por forigi la rubaĵojn kaj detruaĵojn. La venintaj militistoj trovis kaj sendanĝerigis la duan bombon.

 La plenuminto 
Vladislav Roslakov eklernis en 2015 je la fako «Muntado, agordado kaj ekspluatado de elektra aparataro de industriaj kaj civilaj konstruaĵoj». Li havis 18 jarojn. La samlernantoj karakterizas lin kiel kvietan, nekomunikeblan junulon, kiu kontaktis preskaŭ neniun, sed frekventis ĉiujn lecionojn kaj ĝustatempe kaj sukcese trapasadis ekzamenojn. La  li ricevis permesilon posedi armilon kaj baldaŭ aĉetis ĉasistan fusilon de la 12a (eta) kalibro. Oni diris, ke dum tri jaroj li ĉiam kunportis tranĉilon-bajoneton kaj antaŭjare aplikis kontraŭ iu pipran gasbalonon, sed estis haltigita. Antaŭ kelkaj tagoj li aĉetis 150 kartoĉojn kaj ekde la  ne plu venis al la lernejo.
Post plenumi la masakron li pafmortigis sin en la kolegia biblioteko je la dua etaĝo.

 Enketado 
La Enketa Komitato de Rusio iniciatis kriman enketadon pri terorisma ago, sed poste ŝanĝis al tiu pri «murdo de du kaj pli homoj». La prokurorejo de Aŭtonoma Respubliko Krimeo iniciatis la enketadon pri terorisma ago.

Samtage oni priserĉis lian apartamenton kaj pridemandis lian patrinon.

 Reagoj 
En Respubliko Krimeo ekde la  estis deklarita tritaga funebro. La ĉefo de Respubliko Krimeo Sergej Aksjonov informis, ke ĉiuj elspezoj, inkluzive tiujn de viktimoj, estos rekompencitaj de la registaro.

La aŭtoritatoj informis, ke la lernantoj de la kolegio estos transigitaj al aliaj lernejoj, do ilia lernado daŭros senprobleme.

Estis plifortigita gardado de la Krimea ponto. La Ŝtata Landlima Servo de Ukrainio informis, ke estas plifortigita gardado de la limo kun Krimeo.

La sociaj retejoj VKontakte kaj Odnoklassniki kreis aldonaĵojn, per kiuj la uzantoj povis montri ke ili sekure postvivis tiun ĉi eventon.

 Referencoj 

Kerĉo
Kategorio:Kerĉo
Kategorio:2018
Kategorio:Terorismaj incidentoj